ڤينيسيا (Veneto: Venesia; طليانى: Venezia, نطق طليانى: [veˈnɛːtsja]) هى مدينه فى شمال ايطاليا, عاصمة منطقة ڤينيتو, و سكانها 271,251 (تعداد 1 يناير - 2004). لما تحتسب مع المنطقه المجاوره لها بادوڤا, منطقة بادوڤا -ڤينيسيا سكانها 1.6 مليون. و تعرف ڤينيسيا باسم "ملكة الادرياتيكي", و "مدينة المياه", "مدينة الجسور", و "مدينة النور". مدينة ڤينيسيا مبنيه على 117 من الجزر الصغيره اللى تفصل بينها 150 قناه. بحيره ڤينيسيا فى المستنقعات على طول البحر الادرياتيكى فى شمال شرق ايطاليا. ڤينيسيا كانت جمهوريه خلال العصور الوسطى وعصر النهضه اسمها جمهورية ڤينيسيا, ونقطة انطلاق للحروب الصليبيه, ومعركة ليبانتو, وكمان مركز تجاره مهم جدا (وخصوصا الحرير, وتجارة الحبوب والتوابل) و ڤينيسيا كانت مركز للفن فى القرن التالت عشر وحتى نهاية القرن السابع عشر. ومن المعروف عن ڤينيسيا تأثيرها الفنى المهم ، و تحديداً عصر النهضة . و لعبت دور مهم فى تاريخ الموسيقى السمفونية والأوبرالية ، و ڤينيسيا هي مسقط رأس أنطونيو ڤيڤالدى. المبانى فى مدينة ڤينيسيا قديمه جدا وجذابه, المبانى والقنوات خللت ڤينيسيا واحده من اشهر المدن فى العالم.